CELEX: 32019D1925
Language: hu
Date: 2019-11-14 00:00:00
Title: A Tanács (EU) 2019/1925 határozata (2019. november 14.) a Szenegáli Köztársaság és az Európai Unió között létrejött fenntartható halászati partnerségi megállapodás végrehajtásáról szóló jegyzőkönyvnek az Unió nevében történő aláírásáról és ideiglenes alkalmazásáról

20.11.2019   
               
               
                  HU
               
               
                  Az Európai Unió Hivatalos Lapja
               
               
                  L 299/11
               
            
         A TANÁCS (EU) 2019/1925 HATÁROZATA
         (2019. november 14.)
         a Szenegáli Köztársaság és az Európai Unió között létrejött fenntartható halászati partnerségi megállapodás végrehajtásáról szóló jegyzőkönyvnek az Unió nevében történő aláírásáról és ideiglenes alkalmazásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikkére, összefüggésben 218. cikke (5) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A Tanács 2015. március 2-án elfogadta az Európai Unió és a Szenegáli Köztársaság közötti fenntartható halászati partnerségi megállapodás (1) (a továbbiakban: megállapodás) megkötéséről szóló (EU) 2015/384 határozatot (2). A megállapodás 2014. november 20-án hatályba lépett és azóta is hatályban van.
                  
               
                     (2)
                  
                  
                     A megállapodás végrehajtásáról szóló hatályos jegyzőkönyv 2019. november 19-én lejár.
                  
               
                     (3)
                  
                  
                     A Bizottság az Unió nevében tárgyalásokat folytatott a megállapodás végrehajtására vonatkozó új jegyzőkönyvről (a továbbiakban: jegyzőkönyv). A tárgyalások eredményeként a felek 2019. július 19-én parafálták a jegyzőkönyvet.
                  
               
                     (4)
                  
                  
                     A jegyzőkönyv célja lehetővé tenni az Unió, valamint Szenegál számára, hogy szorosabban együttműködjenek a fenntartható halászati politika előmozdítása és a Szenegál vizeiben lévő halászati erőforrások felelősségteljes kiaknázása érdekében, valamint támogassák Szenegál azon erőfeszítéseit, amelyek a halászati ágazat fejlesztésére irányulnak.
                  
               
                     (5)
                  
                  
                     A jegyzőkönyvet alá kell írni és a hatálybalépéséhez szükséges eljárások befejezéséig ideiglenesen alkalmazni kell.
                  
               
                     (6)
                  
                  
                     Ahhoz, hogy ne legyen fennakadás az uniós hajók halászati tevékenységében, a jegyzőkönyvet az aláírásától ideiglenesen alkalmazni kell,
                  
               ELFOGADTA EZT A HATÁROZATOT:
         
            1. cikk
            A Tanács engedélyezi az Európai Unió és a Szenegáli Köztársaság között létrejött fenntartható halászati partnerségi megállapodás végrehajtásáról szóló jegyzőkönyvnek (a továbbiakban: jegyzőkönyv) az Unió nevében történő aláírását, figyelemmel az említett jegyzőkönyv megkötésére.
            A jegyzőkönyv szövege e határozat mellékletében található.
         
         
            2. cikk
            A Tanács elnöke felhatalmazást kap, hogy kijelölje a jegyzőkönyvnek az Unió nevében történő aláírására jogosult személy(eke)t.
         
         
            3. cikk
            A jegyzőkönyvet – 16. cikkének megfelelően – aláírásának napjától a hatálybalépéséhez szükséges eljárások befejezéséig ideiglenesen alkalmazni kell.
         
         
            4. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. november 14-én.
            
               
                  a Tanács részéről
               
               
                  az elnök
               
               T. TUPPURAINEN
            
         
         
            (1)  Partnerségi megállapodás az Európai Unió és a Szenegáli Köztársaság között a fenntartható halászatról (HL L 304., 2014.10.23., 3. o.).
         
            (2)  A Tanács (EU) 2015/384 határozata (2015. március 2.) az Európai Unió és a Szenegáli Köztársaság közötti fenntartható halászati partnerségi megállapodásnak és végrehajtási jegyzőkönyvének az Unió nevében történő megkötéséről (HL L 65., 2015.3.10., 1. o.).